Tiedote synnyttäjälle, jolla on koronavirustartunta tai sen epäily

|  |  |
| --- | --- |
| Kuvaus: | Koronaviruspandemian aikainen toiminta |

* Jos sinulla tai perheenjäsenelläsi on hengitystieinfektio-oireita tai todettu koronavirusinfektio tai selvä altistus koronaviruspotilaaseen, ota ennen sairaalaan tuloa yhteyttä KYSin Naisten akuuttikeskukseen puh. 017-172361
* Valitettavasti tukihenkilö tai puoliso ei voi olla mukana synnytyksessä, eikä lapsivuodeosastolla toistaiseksi, koska he oireettomana voivat levittää infektiota.
* Sairaalaan tullessa saat suu-nenäsuojuksen ja peset ja desinfioit kätesi
* Jos synnytys on käynnissä, otamme sinusta virusnäytteet, ja vastausta odotellessa noudatamme eristyskäytäntöjä.

**KORONAVIRUSTARTUNTA RASKAUDEN JA SYNNYTYKSEN AIKANA**

* Tämän hetken tiedon mukaan raskaus ei lisää vaikean koronavirusinfektion vaaraa
* Tartunta äidistä istukan kautta sikiöön, synnytyksen aikana tai rintamaidon kautta epätodennäköinen.
* Vastasyntyneiden infektiot ovat lieväoireisia tai oireettomia
* Infektio ei vaikuta synnytystapaan.
* Synnytys hoidetaan varotoimihuoneessa ja henkilökunta suojautuu koronavirukselta
* Mikäli sinä ja lapsesi voitte synnytyksen jälkeen hyvin, teidät pyritään kotiuttamaan neuvolaseurantaan nopeasti

**VASTASYNTYNEEN HOITO**

* Vastasyntynyt voi saada tartunnan kosketus-pisaratartuntana, joten vauvaa hoitaessa tulee käyttää suu-nenäsuojaa ja noudattaa hyvää käsihygieniaa.
* Äidin tulee käyttää vauvaa hoitaessaan suu- nenäsuojusta, pestä ja desinfioida kädet huolellisesti sekä käyttää suojakäsineitä
* Ihokontakti ja imetys ovat suositeltavia huomioiden varotoimet
* Vastasyntynyt nukutetaan omassa sängyssä selällään
* Vastasyntyneestä otetaan koronavirusnäyte ennen kotiutumista, mikäli äidin näyte on positiivinen
* Vastasyntynyt kutsutaan jälkitarkastukseen 1-2 kk iässä KYSin Vastasyntyneiden poliklinikalle, mikäli sinulla tai vauvallasi todetaan koronavirus

**IMETYS**

* Koronaviruksen ei ole havaittu tarttuvan rintamaidon välityksellä. Rintamaidon kautta vauva saa hyödyllisiä vasta-aineita, jotka suojaavat vauvaa infektioilta.
* Mikäli äiti päättää imettää, äidin tulee käyttää suu- nenäsuojusta ja suojakäsineitä infektio-oireiden väistymiseen saakka
* Mikäli äiti pumppaa rintamaitoa, tulee se tehdä huolellista hygieniaa noudattaen henkilökohtaisella rintapumpulla.

**HOITO VASTASYNTYNEIDEN TEHO- JA VALVONTAOSASTOLLA**

* Jos vastasyntynyt tarvitsee sairaalahoitoa KYSin vastasyntyneiden teho-osastolla, infektio-oireiset tai koronavirus-positiiviset vanhemmat eivät voi tulla osastolle.
* Äiti voi pumpata rintamaitoa vastasyntyneelle ja toimittaa sen osastolle.